Analize și opinii 


Dan Diaconu: Sudul se revoltă. Din nou! 

Politica tembelă de imigrație impusă de Administraţia de la Wahington a stârnit furia în statele sudice, cele mai 
afectate de imigrație. Astfel, Guvernatorul Texasului a luat decizia unilaterală a protejării graniţelor prin 
intermediul „sigilării” cu sârmă ghimpată. În mod evident, Administrația woke a sărit ca arsă, luând decizia 
desființării sârmei ghimpate. Și, în mod la fel de evident, Guvernatorul Texasului i-a transmis ramolitului de la 
Casa Albă că ar trebui să încerce să evite o confruntare cu statul Texas. 


În sprijinul statului Texas au sărit și celelalte state sudice, în special Florida. Toate se confruntă cu fenomenul 
imigrației necontrolate, cu o creştere a infracționalităţii și cu întreaga gamă de probleme pe care o intuiți. Mai 
este însă ceva. În constituţiile majorităţii statelor sudice este menţionată secesiunea. Texasul însă e un caz 
special deoarece a fost smuls forțat din Mexic, prin amenințarea cu moartea a președintelui de atunci al 
Mexicului. Chiar și așa, Constituţia Texasului e cât se poate de clară. 


În timp ce administraţiile democrate susţin la modul aberant că „problema imigrației ilegale nu există”, 
conservatorii din statele sudice nu mai știu ce să mai facă pentru a rezolva problema. De aceea, gestul 
disperat al Guvernatorului Texasului trebuie văzut ca un gest menit a menţine normalitatea. Faptul că și 


Florida și Virginia s-au alăturat necondiţionat Texasului arată că treaba este cât se poate de gravă. Și, v-o 
spun sincer, în cazul în care statele respective ar decide secesiunea de SUA, autoritatea federală nu poate 

Chiar și așa însă, e clar că avem de-a face cu un deranj teribil care se poate lăsa cu o atomizare a SUA. Ca 
să ne înțelegem, atunci când vorbim despre SUA îmi vine în cap o idee. Lumea de azi e o copie a Republicii 
de la Weimar. Dacă știți istoria acelei construcţii absolut artificiale și contra naturii, uitându-vă la ceea ce se 
petrece acum puteţi vedea numeroase congruențe. Cei care nu știu mai nimic despre acea Republică, pot 
vedea filmul Babylon Berlin, un serial nemţesc foarte bun, care dacă e privit la modul critic, dezvăluie multe 


elemente ale acelei perioade. 


De ce am adus în discuție Republica de la Weimar? Pentru că, în general, asemenea construcţii ajung la 
explozie. Așa e și cu societatea în care trăim. Fitilul e deja aprins, nu știm când și unde, dar cu siguranţă 
explozia se va produce. 

P.S. Armata SUA se pregătește să părăsească Irakul și Siria. Probleme, Gogule? 

